เรื่องร้องเรียน: ผู้ค้าหาบเร่ แผงลอย ค้าขายในบริเวณที่ห้าม บนsky walk ทั้งที่มีป้ายห้าม และทำการย้ายที่ป้ายห้ามของทางเทศกิจ
การดำเนินการของเจ้าหน้าที่: เจ้าหน้าที่เทศกิจเข้าตรวจสอบบริเวณทางเชื่อม BTS ลาดพร้าวแล้ว ขณะลงพื้นที่ตรวจสอบพบมีการตั้งวางขายสินค้าบนทางเชื่อมตามที่ร้องเรียน เจ้าหน้าที่จึงได้ดำเนินการดังนี้ 1. พื้นที่ดังกล่าวเป็นพื้นที่ของสถานีรถไฟฟ้า BTS ซึ่งผู้ร้องเรียนสามารถแจ้งเรื่องร้องเรียนร้องทุกข์ได้กับบริษัทระบบขนส่งมวลชนกรุงเทพ จำกัน (จำกัดมหาชน) 2. เจ้าหน้าที่เทศกิจได้ประสานสอบถามกับเจ้าหน้าที่รักษาความปลอดภัยในบริเวณดังกล่าว ทราบว่าได้มีการตรวจตราและเฝ้าระวังไม่ให้มีการวางขายสินค้าหรือการเรี่ยไรบริเวณทางสัญจรอย่างต่อเนื่อง เพื่อแก้ไขปัญหาความเดือดร้อนผู้ใช้ทางเชื่อมในการสัญจร 3. เจ้าหน้าที่เทศกิจได้ติดตั้งป้ายมิให้ผู้ค้าหาบเร่-แผงลอยตั้งวางจำหน่ายในจุดที่กีดขวางทางสัญจร บริเวณสะพานลอยทางเข้ายูเนี่ยนมอลล์ เชื่อมต่อ sky walk ถนนพหลโยธิน เพื่อไม่สร้างความเดือดร้อนแก่ประชาชนที่เดินสัญจรไป-มา
ความเห็นของผู้แจ้ง: ขอบคุณมากครับ ประชาชนจะช่วยดูแลเรื่อยๆครับ
พื้นที่: แขวงจตุจักร เขตจตุจักร กรุงเทพมหานคร